Fíkniefnahundurinn Tíri úr Borgarnesi er fallinn frá sökum aldurs og veikinda . Hann kom fyrst til lögreglunnar í Borgarnesi árið 2003 og var aðallega við leitarstörf í umdæmi lögreglunnar í Borgarfirði og Dölum . Hann fór einnig í lengri ferðir vítt og breitt um landið og leitaði jafnt í skipum , hafnarsvæðum sem og á flugvöllum . Það er því óhætt að segja að Tíri hafi gert ófáum lögbrjótnum með óhreint mjöl , eða öllu heldur hvítt duft , í pokahorninu lífið leitt á síðastliðnum árum . Tíra er sárt saknað eins og lesa má í hugljúfum minningarorðum sem Theodór Þórðarson yfirlögregluþjónn ritar um hinn ötula fíkniefnaleitarhund í Skessuhorni sem kom út í dag . Á meðfylgjandi mynd er Tíri ásamt Laufeyju Gísladóttur lögreglukonu sem annaðist hann alla tíð .